Ma az álmokról szeretnék mesélni önöknek.
Életem során mindig is éber álmodó voltam,
és ez menőbb, mint a filmekben.
(Nevetés)
Amellett, hogy repülök, tüzet lélegzek
és spontán vonzom a jó pasikat...
(Nevetés)
Tudok olvasni vagy zenét írni is.
Az az érdekes, hogy az egyetemi jelentkezésemet igazából
álmomban írtam.
És felvettek. Szóval, igen.
Valóban nagyon képi gondolkodó vagyok.
Képekben gondolkodom, nem szavakban.
Nekem a szavak inkább ösztönösek és egy nyelv.
Sok ember hasonló hozzám;
Nikola Tesla, például,
aki elképzelt, megtervezett, tesztelt és megjavított mindent --
mindegyik találmányán - az agyában, pontosan.
A nyelv egyébként is csak az emberi faj kiváltsága.
Én egy kicsit primitívebb vagyok,
mint a Google Fordító alapverziója.
(Nevetés)
Az agyam képes a szerintem érdekes dolgokra rendkívül koncentrálni.
Például egyszer viszonyom volt a számításokkal,
ami tovább tartott a celebházasságoknál.
(Nevetés)
Van még néhány szokatlan tulajdonságom.
Talán már észrevették, hogy nem igazán vannak változások
a hangszínemben.
Ezért tévesztenek össze gyakran egy GPS készülékkel.
(Nevetés)
Ez kihívássá teheti a kommunikációt, kivéve, ha útbaigazításra van szükséged.
(Nevetés)
Köszönöm.
(Taps)
Néhány évvel ezelőtt, amikor elkezdtem előadásokat tartani,
elmentem arcképet csináltatni életemben először.
A fotós azt mondta nekem, hogy nézzek kacéran.
(Nevetés)
Ötletem sem volt, hogy miről beszél.
(Nevetés)
Azt mondta: "Csináld azt, tudod, a szemeiddel,
mint amikor pasikkal flörtölsz."
"De mit?" - kérdeztem.
"Tudod, ahogy rásandítasz."
És megpróbáltam, tényleg.
Valahogy így nézett ki.
(Nevetés)
Úgy néztem ki, mintha Waldo-t keresném a játékban.
(Nevetés)
Ennek oka van,
ahogy annak is oka van, hogy Waldo elbújik.
(Nevetés)
Asperger szindrómám van,
az autizmus túlműködő típusa,
ami károsítja az alapvető szociális készségeket, amikkel rendelkeznünk kell.
Számos módon megnehezítette az életemet,
és miközben nőttem fel, küzdöttem a társadalomba való beilleszkedéssel.
A barátaim vicceket meséltek, de én nem értettem őket.
Az én hőseim George Carlin és Stephen Colbert volt -
ők tanították meg nekem, mi a humor.
A személyiségem megváltozott, így félénk és esetlenből
dacossá és káromkodóvá váltam.
Mondanom sem kell, nem volt túl sok barátom.
Rendkívül érzékeny voltam az anyagokra.
Ahogy a víz a bőrömhöz ért, olyan volt, mintha tűk szurkálnának,
és hosszú éveken át nem voltam hajlandó fürdeni.
De biztosíthatom önöket, hogy a higiéniai rutinom ma már megfelel az elvárásoknak.
(Nevetés)
Sokat kellett nekem és a szüleimnek tenni azért, hogy ezt elérjem -
de a dolgok kezelhetetlenné váltak, amikor egy iskolatársam szexuálisan bántalmazott,
és mindenek felett egy nehéz helyzetet még rosszabbá tett.
A kezelésért 3200 kilométert kellett utaznom az ország másik felébe,
de az új gyógykezelés felírása után napokon belül
az életem a Walking Dead sorozat egyik epizódjává vált.
Paranoiás lettem, és elkezdtem azt hallucinálni,
hogy rothadó hullák jönnek felém.
A családom végül megmentett,
de ekkorra 8,5 kilogrammot fogytam ez alatt a három hét alatt,
súlyos vérszegénység alakult ki nálam,
és az öngyilkosság szélén álltam.
Áthelyeztek egy másik központba, ahol megértették az iszonyaimat,
a traumámat, a szociális szorongásomat,
és tudták, hogyan kezeljék, és így megkaptam a szükséges segítséget.
18 hónap kemény munkája után
elkezdtem hihetetlen dolgokat csinálni.
Az egyik hatása az Asperger szindrómának, hogy gyakran
ezeknek az embereknek igen összetett belső életük van,
és tudom magamról, hogy nagyon színes személyiségem van,
ötletekkel gazdagon, és sok minden jár a fejemben.
De van egy űr aközött, ahol ez van,
és ahogy ezt a világgal kommunikálom.
És ez teszi az egyszerű kommunikációt kihívássá.
Nem sok hely venne fel engem a szociális készségeim hiánya miatt,
ezért jelentkeztem egy gyorsétterembe.
(Nevetés)
A Waffle House egy rendkívüli, folyamatosan nyitva tartó étkezde -
(Nevetés)
(Taps)
köszönöm -
ahol rendelheted a húst
számos módon, ahogy az emberi tetemeket szokták elrendezni...
(Nevetés)
Felszeletelve, felkockázva, paprikázva, fűszerezve, nagy darabokban és lefedve.
(Nevetés)
A társadalmi normák szerint
csak az éjszaka közepén mész a Waffle House-ba.
(Nevetés)
Ezért egyszer hajnali 2-kor beszélgettem egy pincérnővel, és azt kérdeztem:
"Mi a legnevetségesebb dolog, ami a munkád közben történt veled?"
Elmesélte nekem, hogy egyszer egy férfi teljesen meztelenül sétált be.
(Nevetés)
Azt mondtam: "Szuper! Írjanak fel engem éjszakai műszakra!"
(Nevetés)
Mondanom sem kell, a Waffle House nem vett fel.
Szóval az Asperger szindróma tekinthető hátránynak,
és néha pedig igazán szenvedés,
de egyúttal az ellenkezője is igaz.
Egy ajándék, ami hozzájárul, hogy innovatívan gondolkozzak.
19 évesen megnyertem egy kutatási versenyt a korallzátonyokról szóló kutatásommal,
és végül beszélhettem
az ENSZ Egyezmény a biológiai sokféleségről gyűlésén,
bemutatva a kutatásomat.
(Taps)
Köszönöm.
(Taps)
Most, 22 évesen, készülök az egyetemi diplomámra,
és társalapítója vagyok a biotechnológiai cégnek, melynek cégneve AutismSees.
(Taps)
Köszönöm.
(Taps)
De vegyük tekintetbe, hogy min mentem keresztül, hogy eljussak ide:
25 terapeuta, 11 téves diagnózis, és éveken át tartó fájdalom és trauma.
Sok időt töltöttem azzal, hogy azon gondolkodtam, van-e jobb mód,
és úgy gondolom, hogy van: autizmus-segítő technológia.
Ez a technológiai fontos szerepet játszhat
az olyan emberek segítésében, akik autisztikus spektrumzavarral,
azaz ASD-vel küzdenek.
A Podium nevű applikáció, amit az én cégem fejlesztett, az AutismSees,
képes önállóan kiértékelni és fejleszteni a kommunikációs készségeket.
Emellett szemkontaktust teremt kamerán keresztül
és előadás- és állásinterjú- élethelyzeteket szimulál.
Így egy nap talán, a Waffle House felvesz majd engem,
miután gyakoroltam rajta még egy kicsit.
(Nevetés)
Az egyik fantasztikus dolog, hogy a Podium-ot használtam,
hogy segítsen felkészülni a mai napra, és nagy segítség volt számomra.
De ennél sokkal több.
Sokkal többet tehetünk.
Az ASD-vel küzdő emberek --
úgy tűnik, hogy számos tudományos feltaláló,
kutató, művész és mérnök küzd ezzel;
mint például Emily Dickinson, Jane Austen, Isaac Newton és Bill Gates
csak néhány példa.
De az a probléma merült fel,
hogy ezek a brilliáns ötletek gyakran nem kerülnek nyilvánosságra,
ha a kommunikáció akadályokba ütközik.
Ezért nem vesznek észre sok autista embert nap mint nap,
és kihasználják őket.
Az az álmom az autista embereknek, hogy ezt megváltoztassák,
eltávolítsák az akadályokat, melyek meggátolják őket a sikereikben.
Egyik ok, amiért szeretem az éber álmodást,
hogy biztosítja nekem a szabadságot,
társadalmi és fizikai következményektől mentesen.
Amikor az elmémben alkotott jelenetekben szárnyalok,
békében vagyok.
Ítéletektől szabadon,
azt csinálhatom, amit csak akarok, tudják?
Csókolózok Brad Pitt-tel, és Angelina-t ez nem is zavarja.
(Nevetés)
De az autizmus-segítő technológia célja ennél sokkal nagyobb,
és fontosabb.
Az a célom, hogy megváltoztassam azoknak az embereknek a kilátásait,
akik autisták vagy túlműködő Asperger szindrómával küzdenek,
mert nagyon sokat tehetnének.
Úgy értem, nézzük Temple Grandin-t például.
Ezzel segítjük az embereket, hogy megoszthassák a tehetségüket a világgal,
és előre vigyék ezt a világot.
Emellett bátorságot adunk nekik, hogy küzdjenek az álmaikért
a valódi világban, valódi időben.
Köszönöm.
(Taps)
Köszönöm.
(Taps)